उर्फी जावेद को अक्सर अपने बारे में नेगेटिव कमेंट्स सुनने पड़ते हैं। इनका वह मुंहतोड़ जवाब भी देना जानती हैं। इस वक्त उनका और चेतन भगत का झगड़ा चर्चा में है। चेतन भगत ने एक कार्यक्रम के दौरान कहा था कि यूथ बिस्तरों में घुसकर उर्फी जावेद की फोटो देख रहा है। इस बात को उर्फी ने हल्के में नहीं लिया। वह जवाब में अपने इंस्टाग्राम पर काफी कुछ पोस्ट कर चुकी हैं। उन्होंने चेतन भगत के नाम से लीक हुई वॉट्सऐप चैट भी अपने सोशल मीडिया पर लगाई जो मीटू मूवमेंट के दौरान वायरल हुई थी। अब चेतन भगत सोशल मीडिया पर ट्रोल किए जा रहे हैं।
अब चेतन भगत हो रहे हैं ट्रोल
उर्फी जावेद और चेतन भगत ट्विटर पर ट्रेंड कर रहे हैं। वजह है उर्फी और चेतन के बीच हुई तू-तू-मैं-मैं। दोनों ने एक-दूसरे पर कमेंट्स किए जिसके बाद लोग उन्हें ट्विटर पर ट्रोल करने लगे। कई लोग उर्फी के सपोर्ट में हैं तो कुछ उनके ड्रेसिंग सेंस पर कमेंट कर रहे हैं। दोनों से जुड़े कई मीम्स भी सोशल मीडिया पर दिखाई दे रहे हैं। चेतन के कमेंट के बाद उर्फी ने चेतन भगत के नाम से वायरल चैट पोस्ट की है। इसमें लिखा है, तुम स्वीट, क्यूट फनी और अच्छी इंसान हो। इसलिए मैंने सोचा कि तुम्हें रिझाऊं। प्लीज पट जाओ। कुछ बोलो। इस पर जवाब है, सारे शादीशुदा मर्दों की तरह मत बनिए। कम ऑन, आप इससे बेहतर हैं।
जर्नलिस्ट को पटा रहे थे चेतन भगत?
इस पर जवाब है, सभी? सच में? क्या वे ऐसा करते हैं, क्योंकि मैं नॉर्मली नहीं करता। मैंने तुमको पसंद किया, कनेक्शन फील किया। इसलिए। तुम्हें नहीं लगता कि मैं उन लोगों से अलग हूं? इस पर जवाब है, उम्मीद करती हूं कि आप मजाक कर रहे हैं। जवाब है, मुझे लगा कि तुमको रिझाऊं।
चेतन ने मांगी थी माफी
मीटू मूवमेंट के दौरान साल 2018 में चेतन भगत की चैट वायरल हुई थी। एक राइटर ने उन पर सेक्शुअल हैरासमेंट का आरोप लगाया था। उस वक्त यह मामला काफी चर्चा में रहा था। अब चेतन भगत का कहना है कि उर्फी जो चैट वायरल कर रही हैं वो फेक है। हालांकि उन पर जब ये आरोप लगे थे तो फेसबुक पर चेतन भगत के नाम के एक वेरिफाइड अकाउंट से माफीनामा पोस्ट किया गया था। इसमें लिखा था कि ये स्क्रीनशॉट्स फेक नहीं हैं।
यूथ बिस्तर में घुसकर…
दरअसल चेतन भगत ने बीते दिनों एक कार्यक्रम के दौरान कहा था, लड़कियों के फोटोज पर लाइक दबा रहे हैं। लिख रहे हैं, करोड़ों लाइक होते हैं उर्फी के फोटो पर। एक इंडिया का जवान है जो करगिल पर हमारे देश की रक्षा कर रहा है, दूसरी ओर हमारे पास दूसरा यूथ है जो बिस्तरों में घुसके उर्फी जावेद की फोटो देख रहा है। उर्फी ने स्क्रीनशॉट्स शेयर करके चेतन पर जमकर भड़ास निकाली थी। अब कई लोग सोशल मीडिया पर उर्फी जावेद का सपोर्ट कर रहे हैं।